## Pravilnik o iskaznici inspektora rada

### NN 50/1994 (30.6.1994.), Pravilnik o iskaznici inspektora rada

# MINISTARSTVO RADA I SOCIJALNE SKRBI

Na temelju stavka 2. članka 25. Zakona o sustavu državne uprave ("Narodne
novine", br. 75/93), a u svezi sa člankom 15. Zakona o ustrojstvu
i djelokrugu ministarstava i drugih organa državne uprave ("Narodne
novine" br. 55/92, 44/93, 94/93 i 117/93) ministar rada i socijalne
skrbi donosi

## PRAVILNIK

### O ISKAZNICI INSPEKTORA RADA

Članak 1.

Ovim se pravilnikom propisuje sadržaj i obrasci iskaznica kojom inspektori
rada dokazuju svoj službeni identitet prigodom nadzora provedbe propisa
o zaštiti na radu i radnim odnosima, vođenje evidencije o izdanim iskaznicama
te način izdavanja i vraćanje iskaznice.

Članak 2.

Inspektoru rada u Inspektoratu rada Ministarstva rada i socijalne skrbi
iskaznicu izdaje ministar rada i socijalne skrbi.

Inspektoru rada u nadležnome županijskom uredu i gradskom uredu Grada
Zagreba iskaznicu izdaje župan odnosno gradonačelnik Grada Zagreba.

Članak 3.

Obrasci iskaznica izraduju se na punijem papiru tamnomodre boje, a zaštićuje
omotom od prozirne mase, dimenzija 105 x 70 mm. Iskaznice se izdaju prema
obrascima 1. i 2. koji su otiskani uz ovaj pravilnik i njegov su sastavni
dio.

Članak 4.

rednja stranica iskaznice iz stavka 1. članka 2. ovoga pravilnika sadrži
:

- na gornjoj lijevoj strani grb Republike Hrvatske

- desno od grba ispisano je: Republika Hrvatska, Ministarstvo rada i
socijalne skrbi, iskaznica republičkog inspektora rada, a ispod toga ime
i prezime inspektora rada i jedinstveni matični broj građana

- desno od teksta je prazni prostor za fotografiju, preko koje je u
donjem lijevom kutu otisnut pečat Ministarstva rada i socijalne skrbi.

Članak 5.

Na stražnjoj strani iskaznice iz stavka 1. članka 2. ovoga pravilnika
ispisana su najznačajnija ovlašćenja inspektora rada za obavljanje nadzora
na teritoriju Republike Hrvatske, nadnevak izdavanja iskaznice, vlastoručni
potpis inspektora rada, potpis ministra rada i socijalne skrbi i pečat
Ministarstva rada i socijalne skrbi.

Članak 6.

Prednja stranica iskaznice iz stavka 2. članka 2. ovoga pravilnika sadrži:

- na gornjoj lijevoj strani grb Republike Hrvatske;

-desno od grba ispisano je Republika Hrvatska i naziv županije odnosno
Grada Zagreba, te riječi:

iskaznica inspektora rada, a ispod toga ime i prezime inspektora i jedinstveni
matični broj građana;

- desno od teksta je prazni prostor za fotografiju preko koje je u donjem
lijevom kutu otisnut pečat županije odnosno Grada Zagreba.

Članak 7.

Na stražnjoj strani iskaznice iz stavka 2. članka 2. ovoga pravilnika
ispisana su najznačajnija ovlašćenja inspektora rada za obavljanje nadzora
na području županije odnosno Grada Zagreba, nadnevak izdavanja iskaznice,
vlastoručni potpis inspektora, potpis župana odnosno gradonačelnika Grada
Zagreba i pečat županije odnosno Grada Zagreba.

Članak 8.

O izdanim iskaznicama vodi se evidencija u Ministarstvu rada i socijalne
skrbi odnosno u nadležnom županijskom uredu ili uredu Grada Zagreba. Evidencija
iz stavka 1: ovoga članka sadrži ime i prezime inspektora rada kojemu je
izdana iskaznica, evidencijski broj, nadnevak izdavanja odnosno vraćanja
iskaznice te odjeljak za napomene.

Članak 9.

Iskaznica se smije koristiti samo u svrhu obavljanja inspekcijskoga
nadzora u okviru nadležnosti inspektora rada. Svaka zlouporaba povlači
disciplinsku i kaznenu odgovornost. Iskaznicu je zabranjeno davati drugome.

Članak 10.

Inspektor rada koji izgubi iskaznicu ili na drugi način ostane bez nje,
dužan je o tome odmah izvijestiti neposrednoga rukovoditelja. Nova iskaznica
izdat će se nakon što je izgubljena ili na drugi način nestala iskaznica
oglašena nevažećom u "Narodnim novinama"

Članak 11.

lnspektor rada kojemu prestane radni odnos ili je razriješen dužnosti
inspektora rada dužan je danom prestan ka radnoga odnosa odnosno danom
razrješenja iskaznicu predati neposrednom rukovoditelju. Inspektoru rada
će se privremeno oduzeti iskaznica ako je protiv njega otvorena istraga
ili je podignuta cptužnica bez istrage ili je udaljen sa obavljanja poslovži
inspektora rada, do okončanja postupka.

Članak 12.

Iskaznice izdane po dosadašnjim propisima inspekturima rada preuzetim
u županije i Grad Zagreb zamijenit će se u roku od e dana od dana imenovanja
inspektora ržsda prema stavku 2. člankom 15. Zakona o izmjenama i o dopunama
Zakona o inspekciji rada ("Narodne novirke"". br. 29/94),
do kada su izdane iskaznice važeće. Iskaznice izdane po dosadašnjim propisima
inspekto rima rada u Inspektoratu rada Ministarstva rada i socijalne skrbi
vrijede do isteka vremena na koje je inspektor imenovan.

Članak 13.

Na dan stupanja na snagu ovoga pravilnika prestaje vrijediti Pravilnik
o iskaznici republičkog inspektora ržada ("Narodne novine", br.
29/91).

Članak 14.

Ovaj pravilnik stupa na snagu osmoga dana nakon objave u "Narodnim
novinama".

Klasa: 115-01/94-01/10

Urbroj : 524-02/2-94-2

Zagreb, 3. lipnja 1994.

Ministar rada i socijalne skrbi

**Ivan Parać, v. r**

---

Pravilnik, NN 50/1994-895